CELEX: 62013CN0593
Language: et
Date: 2013-11-20 00:00:00
Title: Kohtuasi C-593/13: Eelotsusetaotlus, mille on esitanud Consiglio di Stato (Itaalia) 20. novembril 2013 — Presidenza del Consiglio dei Ministri jt versus Rina Services SpA jt

1.3.2014   
            
            
               ET
            
            
               Euroopa Liidu Teataja
            
            
               C 61/2
            
         Eelotsusetaotlus, mille on esitanud Consiglio di Stato (Itaalia) 20. novembril 2013 — Presidenza del Consiglio dei Ministri jt versus Rina Services SpA jt
   (Kohtuasi C-593/13)
   2014/C 61/02
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellandid: Presidenza del Consiglio dei Ministri jt
   
      Vastustajad: Rina Services SpA jt
   
      Eelotsuse küsimused
   
   
               1)
            
            
               Kas Euroopa Liidu toimimise lepingu asutamisvabaduse põhimõte (ELTL artikkel 49) ja teenuste osutamise vabaduse põhimõte (ELTL artikkel 56) ning direktiivis 2006/123/EÜ (1) sätestatud põhimõtted keelavad kehtestada ja kohaldada selliseid liikmesriigi õigusnorme, mis sätestavad, et aktsiaseltsi vormis asutatud sertifitseerimisasutuse „registrijärgne asukoht peab olema (riigi) territooriumil”?
            
         
               2)
            
            
               Kas ELTL artiklis 51 sätestatud erandit tuleb tõlgendada nii, et see hõlmab ka sellist tegevust nagu sertifitseerimine, millega tegelevad eraõiguslikud isikud, kes ühest küljest tuleb asutada aktsiaseltsi vormis ja kes tegutsevad konkurentsil põhineval turul; ent kes teisest küljest osalevad avaliku võimu teostamises, mistõttu nad vajavad tegevusluba ja on allutatud Autorità di vigilanza rangele järelevalvele?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT L 376, lk 36).